
A l’amic Josep Pujadas Truch, 
amb els millors afectes 

Avui vostre esperit suau es bressola 
amb Vhomenatge que un poble us ha ofrenat, 
lleuger i adalerat vola que vola 
deixant per un moment la Musa sola 
amb sa guspira qne en vós ha prodigat . 

Flairant les belles flors de vostra vida 
que haveu tingut ben crua certament, 
flairàreu la garlanda que ha teixida 
per fer una corona amorosida 
espill i orgull del noble pensament. 

Potser avui la Musa que us arbora 
veureu ben resple?ident dalt del cel blau 
i potser la veureu com us enyora 
tot fent de solitud ferma penyora 
jugant amb verdes sedes dins Paf rau. 

Que bella que deu ésser la follia 
que us envolta tothora i tot moment, 
fent-la dolça i suau com Vambrosia 
que amb ritmes d’una santa Poesia 
us emplena d’encís el pensament! 

I al bell mig de la joia beneïda 
que us ofereix Masnou curull d’amor, 
avui mon cor ... què dic! tota ma vida, 
us ve a retre el tribut per la florida 
que heu teixit en camí de germanor . 


Maria Ferrer 



l’oesia-Parlament amb què l’homenatjat 
elogué l’acte, celebrat el matí del dia 5 de 
març, a la sala d’actes del Casino-Jtlasnou. 

Senyors. 

Germans de Pàtria: 

Prou voldria 

amb calma i serenor air-vos ?nos versos 
fills d'un agraïment pregon i noble. 

Prou seria per mi joia inefable 
explicar-vos mos somnis i quimeres 
mateix que bons germans que tot s'ho conten, 

i si sabés amb mots triats i fèrvids 
dir-vos ma gratitud, tot el que sento 
i que’rn trasbalsa el cor i’m commou Vànima. 

Mes, no'l sabré troba el mot just, que sigui 
equivalent a aquest afecte vostre: 
no podré correspondre a tal noblesa. 

fo avui tot commogut sols sé dir: gràcies! 

Per vostra benvolença i simpatia. 

Per vostra germanor que tant m'honora. 

Pel vostre gest volent així enlairar-me. 

Per la vostra bondat i gentilesa. 

Jo avui, germans, tan sols gràcies! sé dir-vos. 

* * * 

Per més que he mantingut anhels i somnis 
— dalers i fantasies de poeta — 
no havia somniat mai ta7ita glòria. 

Sempre havia cregut que de ma tasca 
no’n feia esment ningú, i que els meus versos 
com focs-follets en néixer ja’s fonien. 



Que en el meu viure humil ningú's fixava, 
i jo en ma solitud mon dol i joia 
cantava sens pensar que m escoltessin. 

I ho feia sol, sense lliçons ni mestres 
a la bona de Déu, creient tothora 
que en morir jo mos versos moririen... 

Vosaltres no ho voleu i afectuosos 
les Flors del meu camí haveu aplegades 
i n'heu fet un ramell per a oferir-me'l. 

Si les flors són migrades — i ho són força — 
és fort i bell el llaç que les aplega; 
és l'amor d'uns germans que'ls daran vida. 

I així'm sobreviuran, i elles tan pobres 
testimoni seran de simpatia 
d'un poble tot bondat pel seu poeta. 

* * * 

Jo no ho sabia que un poble m'escoltava. 

El meu poble! El Masnou que tant estimo 
i que m'estima tant i tant m'honora. 

Aquest poble que humil he cantat sempre 
i on sempre he viscut i on voldria 
que en dolça pau mes cendres reposessin. 

Aquest poble gentil, espill de pobles! 

Poble iot senzillesa i bonhomia; 
poble de bells costums i gaies festes. 

Poble ubèrrim i fort i gran i digne; 
fogar de patriotisme i de cultura; 
poble honrat i lleial per excel·lència. 




Poble curull d’amor i idees nobles 
que als germans desvalguts jamai no deixa 
i encès de caritat llurs plors eixuga . 

Poble que al sant treball amb joia’s dóna 
i que del treball viu i amb ell avança 
i s’obra pas cantant, bo i fent la feina . 

Poble de braus marins i homes invictes 
i artistes eminents que tots l’honoren 
duent arreu on van son nom i fama. 

Poble de noies dignes i feineres 
que d’ell fan un verger xamós i esplèndid 
amb ses virtuts i encants i formosura. 

Bones filles avui, bones i belles, 
demà esposes honestes i amoroses 
i mares tot bondat i sacrifici. 

Elles la llar humil omplen de joia 
i la fan niu d’amor i poesia 
amb la llum dels seus ulls i del seu riure . 

0 clar i dolç Masnou! Ricnta vila! 

Arca gentil dels meus anhels i somnis! 

Sé el teu poeta és mon orgull i glòria. 

I sigui on sigui encara que retreguin 
tos defectes si’n tens — que jo els ignoro — 
dic cor obert: jAquest és el meu poble! 

* * * 

Compteu, doncs, Vemoció que ha d’envair-me 
en veure que honoreu mos pobres versos 
de faisó tan galana i tan superba. 



Humils ((Flors del camí» que heu aplegades 
amb dolcesa i amor, fent-ne una toia 
que és per mi la més alta recompensa. 

Entre elles hi ha una flor — la més flairosa — 
per la mà d'un germà amb amor posada. 

D'un germà que és l'orgull de la família. 

Del gloriós Millet, Mestre dels ?nestres, 
que ha dut arreu del món les cançons nostres 
i amb elles l'esperit de Catalunya. 

El bo del senyor Bosch, noble i gran sempre, 
hi ha dut també una flor bella i gemada 
que no cal dir-li pas com l'agraeixo. 

Gràcies, bons amics meus! Déu us ho pagui. 
Amb vostre nom i el nom del meu bell poble 
no'm trobo pas tot sol com em pensava. 

* * * 

A tots resto agraït en tant jo visqvi. 

Al digne Ajuntament, propulso i guia 
d'aquest tan gran honor, en primer terme. 

Demés Autoritats de tots volgudes 
pel vostre obrar tot seny i tot prudència 
vostre ajut i adhesió de cor estimo. 

I a tots us repeteixo, moltes gràcies! 

A xics i grans, humils i poderosos, 
l'honor que avui em feu no m'el mereixo. 

Però així ho heu volgut i humil ho acato 
i en restar-ne agraït jo faig ofrena 
d'honors i aplaudii?ie?its a nostra vila. 

Que sigui pel Masnou tota la glòria! 

Josep Pujadas Truch 






A En Josep Pujadas Truch 


Amic caríssim: cloc els ulls i encara 
et veig, talment, com tres trenta anys ha, 
i et prego que, també, tu els cloguis, ara; 
veient en mi aquell noi de Premià. 

I, així, evoquem les tardes diumengeres 
que ens uníem uns quants, ací, a Masnou, 
i tu ens llegies trobes enciseres 
o una comèdia finida de nou. . 

En les nostres converses, ai, Pujades, 
quina manera d'aixecar castells! 

I, deixa-m'ho dir clar: dels camarades 
has triomfat tu sol, amb tos cants bells. 


Per ton triomf, avui, s'aplega el poble; 
homenatge vol retre a son cantor, 
perquè tu, des d'ací, i amb fervor noble, 
la Pàtria vens cantant, la Fe i l'Amor. 

Assabentat d'aquesta excel·lent gesta 
a Masnou, de seguit, me n'he vingut... 

Per sentir-te nous cants vinc a la Festa, 
i alegre el cor, com en la joventut. 

Francesc Mas-Abril 


Barcelona, $ de març de 1933- 



Diguem-ne brindis 


És la vila de Masnou 
una vila tota llum, 
una taceta de plata 
saturada de perfum. 

Les onades que la besen 
són un viver d'il·lusions 
i un dolç encant de la vida, 
una llavor de cançons . 

Té aquesta vila xamosa 
quelcom que la fa estimar, 
com dels seus la bonhomia, 
la seva història a la mar. 

Mes té també el seu poeta, 
un rossinyol cantador, 
que enamorat de sa vila 
li fa ofrena del seu cor. 


Amb estrofes inspirades 
ha lloat la caritat 
i a les belles masnovines, 
estoig immens de bondat. 

Ell ha cantat de la vila 
les gaies institucions 
i el treball i la natura 
han sadollat ses cançons. 

Jamai manca en nostres festes 
una mica de cançó 
del rossinyolet cantaire 
que no sap dir mai que no . 

I aquest poble que Vestima 
i sap també premiar, 
honorant el seu poeta 
més el Masnou fa brillar 


Rebin , doncs, Vamic poeta 
i aquest poble tan rialler, . 

Venhorabona més franca 
pel seu gest tan cavaller. 


Josep Alemany Borràs 

